เสื้อขาวปล่อยลูกโป่ง-จุดเทียนวันแห่งความรัก ปกป้อง 20 ล้านเสียง
13 ก.พ.2557 ที่สวนเบญจสิริ กรงเทพฯ ประชาชนสวมเสื้อขาวนับร้อยคนร่วมกันจุดเทียนเขียนสันติภาพ เนื่องในวันแห่งความรัก 14 กุมภาพันธ์ เรียกร้อง กกต.จัดการเลือกตั้งให้เสร็จสมบูรณ์ตั้งแต่ช่วงเย็น มีประชาชนสวมเสื้อขาวทยอยเดินทางมารอร่วมกิจกรรม ในงานมีการจำหน่ายเสื้อยืด I love my vote และแจกลูกโป่งสีขาว ผู้ที่มาร่วมกิจกรรมหลายคนเตรียมเทียนมาเองจากบ้านกิจกรรมเริ่มขึ้นก่อนเวลา 18.00 น.เล็กน้อย โดยมีการร่วมกันร้องเพลงชาติ และปล่อยลูกโป่งสันติภาพสีขาวสู่ท้องฟ้า เป็นสัญลักษณ์แสดงออกถึงเสรีภาพ ความเท่าเทียม ความสงบสุข ความต้องการยุติความรุนแรงและการบาดเจ็บล้มตายอันเนื่องจากความขัดแย้งทางการเมือง โดยวัตถุประสงค์ของกิจกรรมในวันนี้เพื่อปกป้องคะแนนเสียงจำนวน 20 ล้านเสียงที่ใช้สิทธิเลือกตั้งไปแล้ว และเรียกร้องให้คณะกรรมการการเลือกตั้ง (กกต.) จัดการเลือกตั้งให้เสร็จสมบูรณ์จากนั้น มีการร่วมกันยืนสงบนิ่งไว้อาลัยแด่ผู้เสียชีวิตจากเหตุการณ์ความไม่สงบทางการเมือง และร่วมกันจุดเทียน ขับร้องบทเพลงหลายเพลง เช่น พอกันที คืนเดือนหงาย รางวัลแด่คนช่างฝัน ก่อนแยกย้ายกันเดินทางกลับ
13 ก.พ.2557 ที่สวนเบญจสิริ กรงเทพฯ ประชาชนสวมเสื้อขาวนับร้อยคนร่วมกันจุดเทียนเขียนสันติภาพ เนื่องในวันแห่งความรัก 14 กุมภาพันธ์ เรียกร้อง กกต.จัดการเลือกตั้งให้เสร็จสมบูรณ์ ตั้งแต่ช่วงเย็น
1 สิทธิ 1 เสียง,คนเท่ากัน,จุดเทียนเขียนสันติภาพ,ปล่อยลูกโป่ง,สวนเบญจสิริ,สันติภาพ,เลือกตั้ง 2 ก.พ.2557,เสื้อขาว